Tapani Nuutinen

Mikko Tapani Nuutinen (s. 29. marraskuuta 1953 Eno) on suomalainen teologian tohtori, pappi ja muusikko.

Perhesuhteet 
Nuutisen vanhemmat ovat maanviljelijä Erkki Nuutinen ja pankkivirkailija Aura s. Häkkinen.

Nuutinen vihittiin 1974 avioon toimintaterapeutti, kuvanveistäjä Pirkko Liisa Marjatta Lappalaisen kanssa. Perheen lapset ovat Maria, Katriina ja Anna-Riikka.

Tutkinnot 
Nuutinen pääsi ylioppilaaksi 1972 Enon lukiosta. Opinnot jatkuivat Helsingin yliopistossa. Ylemmän teologian kandidaatin tutkinnon hän suoritti 1976 sekä teologian tohtorin 1992. Nuutinen vihittiin papiksi 1976 Kuopiossa. Pastoraalitutkinnon hän suoritti 1981. Ylempi pastoraalitutkinto oli vuorossa 1990. Seurakuntatyön johtamistutkinnon hän suoritti 1994.

Työ 
Ensimmäisenä työtehtävänään Nuutisella oli hoitaa virkaa tekevänä Vehmersalmen kirkkoherran virkaa 1976–77. Kuopion tuomiokirkkoseurakunnan 2. virallisena apulaisena hän oli 1977–78 sekä Kuopion Puijon seurakunnan virallisena apulaisena 1979–82. Suomen Lähetysseuran opiskelijasihteerin viransijaisena hän toimi 1982–83 sekä lähetyskirkon pappina 1984–86. Kontiolahden 2. kappalaisen virassa Nuutinen oli 1987–93 sekä Pielisensuun kirkkoherrana 1993–2017, josta hän jäi eläkkeelle.

Luottamus- ja sivutoimet 
Enon kirkkovaltuuston jäsenenä Nuutinen oli 1975–76. Kuopion musiikkilukion uskonnonopettajana hän toimi 1980–81 ja Musiikkikoulu Kanteleen hallituksen jäsenenä 1985–87. Nuutinen oli kirkolliskokousedustajana ja perustevaliokunnan jäsenenä 1992–2000. Kuopion hiippakunnan pappisasessorina ja kasvatusasiain toimikunnan puheenjohtajana 1996–99. Kirkon Koulutuskeskuksen toimikunnassa Nuutinen oli 2000–04, Vuoden seurakuntateko -toimikunnassa 2004–08, Pohjois-Karjalan Osuuspankin hallintoneuvoston jäsenenä 2006- sekä Joensuun Gospel ry:n puheenjohtajana 2015-.

Taitaja 
Nuutinen on tunnettu erityisesti gospel-musiikin tekijänä. Hän on säveltänyt yli kolmesataa laulua. Kuuluisin näistä on Nuutisen Mirjami Lähteenkorvan runoon säveltämä kappale Tuli kirkkoon mies ja lapsi. Ripariveisuna käytetty, radiosta tuttu laulu kertoo Pekka Puskasta. Nuutinen voitti vuonna 2007 Golden Gospel -palkinnon tunnustuksena ansiokkaasta muusikon urasta. Kuopion piispanvaalin ehdokkaana Nuutinen oli vuonna 2012.

Ruotsin, englannin ja saksan kieltä taitava Nuutinen keilaa, kalastaa tekemillään vaapuilla ja leipoo karjalanpiirakoita. Sotilasarvoltaan hän on luutnantti.

Julkaisuja

Kirjallisia 

 Kirja-arvostelu : Kuusi kirjaa pappeudesta. Artikkeli. Julkaisussa: Teologinen aikakauskirja 87(1982) : 4, s.360-362
 Kirja-arvostelu : Bonhoeffer und Luther : zur Sozialgestalt des Lethertums in der Moderne. Artikkeli. Julkaisussa: Teologinen aikakauskirja 88(1983) : 5, s.366-368
 Apostolinen evankeliumi : Peter Brunnerin ekumeeninen metodi. Väitöskirja. Suomalainen teologinen kirjallisuusseura, 1990.
 Sanomalehti Karjalaiseen kolumneja 1995-96

Sävellyksiä 

 Kulje kanssain. C-äänikasetti. Tapani Nuutinen (säveltäjä, lauluääni), yhtye: Eero Ainesmaa (kitara, dopro, percussiot, bassokitara), Pekka Björninen (DX7, percussiot), Veijo Lankinen (huilu, saksofoni). Suomen Lähetysseura, 1986.
 Vaeltajan messu. C-äänikasetti. Tapani Nuutinen (säveltäjä, sanoittaja. sovittaja), Tiina Korhonen (sovittaja). Esittäjät: Kontiolahden seurakunnan nuorten kuoro, Tiina Korhonen (johtaja). Lisäksi: Esa Lehtinen (huilu, saksofoni), Pasi Ryökkynen (bassokitara), Juuso Kettunen (kitara), Mikko Paavilainen (piano), Kalle Miettinen (lyömäsoittimet). Kuoron jäsenet lueteltu tekstiliitteessä. Kontiolahden seurakunta / Musiikkityö 1993.
 Vaeltajan messu. Nuotti. Sävellys ja sanoitus Tapani Nuutinen ; kuorosovitukset: Tiina Korhonen ; piirrokset: Heli Pitkänen. Suomen kanttori-urkuriliitto : Suomen kirkkomusiikkiliitto, 1994.
 Miehen matkaa. CD-äänilevy. Tuottaja Pekka Varonen. Esittäjät: Tapani Nuutinen (lauluääni, taustalaulu raidalla 14, kitara raidoilla 4, 10), Pirkko Nuutinen (lauluääni raidalla 5), Asko Puhakka (lauluääni raidalla 7, taustalaulu). - Muusikot: Janne Piipponen (kosketinsoittimet), Jukka Timonen (kitara), Ville Ojala (kitara, huuliharppu), Petri Toivanen (rummut, lyömäsoittimet, djembe), Ilpo Soikkeli (trumpetti, djembe), Pekka Varonen (basso), Jouko Paija (harmonikka). - Taustalaulajat: Satu Kuronen, Pia-Leena Mölsä, Marja Nuutinen, Satu Oinonen, Janne Piipponen, Merja Sagulin, Kirsi Savolainen, Pekka Varonen. Miehen matkaa-projekti / Tapani Nuutinen ℗ 1999.
 Karjalaisen kansan messu. CD-äänilevy + tekstiliite. Tapani Nuutinen (säveltäjä, sanoittaja, kitara /5,12), Nardus-kuoro (kuoro, sekakuoro, nuorisokuoro), joht. Tiina Korhonen. Pieksut -yhtye: Janne Piipponen (urkuharmooni), Jukka Timonen (kitara), Maija-Riitta Hirvonen (kantele), Marko Jalkanen (kontrabasso), Esa Lehtinen (huilu, saksofoni), Tarja Lamminsalo (harmonikka), Jari Lappalainen (lyömäsoittimet), Hanna Mustaniemi (klarinetti), Ville Ojala (huuliharppu), Klara Baszun (fagotti), Jussi Karttunen (putkikellot). Miehen matkaa -projekti / Tapani Nuutinen ℗ 2004.
 Kaipuun lauluja. CD-äänilevy. Tapani Nuutinen (lauluääni). Lisäksi: Juhamatti Mäkinen (perkusssiot), Matti Turunen (kosketinsoittimet, taustalaulu), Esa Lehtinen (huilu, saksofoni), Marko Jalkanen (basso), Jukka Timonen (kitarat). Miehen matkaa -projekti ℗ 2007.
 Karjalaisen kansan messu. DVD-videotallenne. Kustantaja tuntematon, 2018.
 Katso ihminen. Gospelpassio, kantaesitys. Säveltäjä ja sanoittaja Tapani Nuutinen, sovittaja Pekka Varonen. Lauluosien esittäjät: Tapani Nuutinen, Katriina Nuutinen, Matti Turunen, Mikko Juntunen, Heidi Toivanen, Satu Kuronen ja Tellervo Paavilainen. Kuoro-osat: Joensuun evankelisluterilaisten seurakuntien kuorot Tikva, Tiuku, Mosaiikki, Musajuttu ja Noljakka Gospel. Soitinyhtye, johtajana Olli Hirvikangas. Joensuun Gospel ry, 2019.

Esittäjä 

 Aamulauluja C-äänikasetti. Esittäjät: Lauluryhmä (Jyväskylän normaalikoulun ala-asteen kuorolaisia, kuoron jäsenet lueteltu esittelylehtisessä), Johanna Taipale (johtaja). - Avustavat muusikot: Tuomas Kautto (klarinetti, B8), Jukka Salminen (kitara, lauluääni), Pekka Simojoki (kitara, lauluääni), Juha Taipale (piano, lauluääni), Johanna Taipale (piano, kitara, lauluääni), Maria Nuutinen (lauluääni, B1), Tapani Nuutinen (kitara, lauluääni, B1). Otava ℗ 1984.
 Terveisiä : lauluja ystävyydestä ja yhteisestä tehtävästä. C-äänikasetti. Esittäjät: Jaakko Löytty, Helka Silvennoinen ja Tapani Nuutinen. Suomen Lähetysseura ℗ 1986.
 Meidän messu : Tulemme luoksesi suojaan. CD-äänilevy. Säveltäjä Pekka Simojoki, sanoittaja Anna-Mari Kaskinen, sovittajat Pekka Björninen ja Juha Kela. Vuosaaren seurakunnan juniorikuoro (lapsikuoro). Riitta Hirvonen (kuoronjohtaja). Laajavuoren ala-asteen musiikkiluokka (lapsikuoro). Marja-Liisa Nurminen (kuoronjohtaja). Tyttökuoro Piritat. Pirkko Kela (kuoronjohtaja). Tapani Nuutinen (puhe). Muusikot: Sakari Löytty (rummut, marimba, muut lyömäsoittimet), Markku Mattila (sähkökitara), Jukka Helin (akustinen kitara), Matti Repo (bassokitara), Juha Kela (kosketinsoittimet, yhtyeen johtaja), Seppo Rautasuo (viulu), Simo Rautasuo (viulu), Hannu Kiiski (sello), Osmo Vänskä (saksofoni, klarinetti), Veijo Lankinen (saksofoni, huilu). Sekä: Pekka Björninen (kuorojen johto). Fg Musiikki ℗ 1997.
 Joensuulaista gospelia. CD-äänilevy. Esittäjät: Matti Turunen (piano, urut, lauluääni 3, 12, 13, kuoron johtaja), Tapani Nuutinen (lauluääni 2, 4, 6, 7, 8, 11, 13), Jussi Keltakangas (harmonikka 4, 8, 9, 13), Jussi Kukkonen (rummut, lyömäsoittimet), Petri Havukainen (kitara), Osku Jalkanen (sähköbasso), Samuli Sorvakko (viulu 3, 4, 5, 8, 9, 12), Ilona Siltanen (viulu 3, 9, 12), Haagan seurakunnan Lähde-kuoro. Kustantaja tuntematon, 2016.

Lähteet 

Vuonna 1953 syntyneet
Suomen evankelis-luterilaisen kirkon papit
Elävät henkilöt